Vi har hatt et flott opphold hos Enrica.
Selve leiligheten er nydelig dekorert, og har den beste beliggenheten rett ovenfor den private badebryggen. Vi leide solsenger der, jeg syns det er kostbart - vi betalte 30 euro for 2 senger + parasoll i begynnelsen av juli.
Det er kort vei til restauranter og innkjøpsmuligheter.
Selve ortigia er en nydelig by, du føler nesten du er i en filmkulisse.
Vi likte leiligheten veldig godt og spesielt de 2 store verandaene. Sengen på hovedsoverommet var veldig behagelig og det er aircondition i alle soverom. Det er en bratt trapp opp til selve leiligheten så hvis du er dårlig til beins eller har små barn kan det være en utfordring.
Utleier ga oss nummeret til Enzo som hentet oss på flyplassen, noe som var veldig lettvint. I leiligheten ble vi møtt av Svetlana som viste oss rundt.
Jeg vil ikke anbefale å leie bil da man ikke parkere inne i Ortigia.
Vi kombinerte ferien i Ortigia med et opphold i Fontane Bianche noe jeg vil anbefale, da får man både strandferie og byferie.